# Ставке менија

Свака ставка менија описана је испод. Ако постоји пречица са тастатуре која ради исто што и ставка менија, подразумевана пречица наведена је уз њу.

## Менији прозора листе контаката

### Мени Фајл

Фајл Постави стање на вези

  Иде на везу са свим налозима.

Фајл Постави стање одсутан

  Поставља све повезане налоге на одсутност.

Фајл Постави стање ван везе

  Поставља све налоге ван везе.

Фајл Додај контакт

  Позива чаробњак за додавање контаката, којим на листу додајете нови контакт.

Фајл Направи нову групу...

  Пита вас за име нове групе и додаје је на листу контаката.

Ctrl Q Фајл Напусти

  Прекида везу са свим ИМ системима, затвара све прозоре и напушта програм.

### Мени Уређивање

Уређивање Пошаљи једну поруку...

  Отвара прозор поруке у стилу е‑поште, са изабраним контактом, ради слања једне поруке.

Уређивање Покрени ћаскање...

  Отвара прозор за ћаскање с изабраним контактом, ради разговора.

Уређивање Пошаљи фајл...

  Ако га подржава ИМ систем, отвара бирач фајлова ради избора фајла за слање изабраном контакту.

Уређивање Премести у

  (Укључено кад је контакт изабран.) Изаберите другу групу из подменија, и контакт ће бити премештен у њу.

Уређивање Копирај у

  (Укључено кад је контакт изабран.) Изаберите групу из подменија, и контакт ће бити копиран у њу. ИМ системи који дозвољавају да контакти буду у више од једне групе на серверској листи контаката биће одговарајуће ажурирани.

Уређивање Додај контакт

  (Укључено кад је контакт изабран.) Изаберите други налог из подменија, и можете додати још један начин да се особа контактира преко тог налога.

Уређивање Додај у листу контаката

  (Укључено кад је контакт изабран.) Понекад ће вам поруку послати неко ко још увек није на вашој листи контаката. Копете тада ствара привремени унос у листи контаката за ту особу, а да бисте га задржали на листи, употребите ову функцију.

Del Уређивање Обриши контакт

  (Укључено кад је контакт изабран.) Потпуно уклања контакт са листе контаката.

F2 Уређивање Преименуј

  (Укључено кад је контакт изабран.) Мења име контакту на листи. Ако ово урадите, ставка на листи контаката неће се више мењати ако контакт удаљено промени своје име. Удаљену промену можете поново дозволити преко контактовог дијалога својстава.

Уређивање Својства

  Дијалог својстава омогућава избор посебних иконица за одабрану ставку и мењање њеног имена.

  За контакте, можете променити уносе у КДЕ‑овом адресару којима су придружени.

Уређивање Уклони групу

  (Укључено кад је изабрана група.) Потпуно уклања групу са листе контаката. Контакти који се налазе само у овој групи премештају се на врх.

Уређивање Преименуј групу

  (Укључено кад је изабрана група.) Мења име групи.

### Мени Подешавање

Копете има подразумевани КДЕ мени поставки, како је описано у Основама КДЕ‑а, уз ове додатне ставке:

Подешавање Прикажи кориснике ван везе

  Приказује и сакрива контакте који су тренутно ван везе. Ако су скривени, постаће видљиви кад дођу на везу.

Ctrl G Подешавање Прикажи празне групе

  Приказује и сакрива групе које немају чланова, или где су сви чланови ван везе и сакривени (в. претходно).

Подешавање Подеси глобалне пречице...

  Позива стандардни КДЕ‑ов дијалог за подешавање глобалних пречица, где можете променити пречице са тастатуре које раде било где у КДЕ‑у.

### Мени Помоћ

Прозор листе контаката има подразумеване ставке КДЕ менија помоћи, за више детаља прочитајте одељак о овом менију у Основама КДЕ‑а.

## Менији прозора за ћаскање

### Мени Ћаскање

Return Ћаскање Пошаљи поруку

  Шаље поруку.

Ctrl S Ћаскање Сачувај

  Уписује садржај ћаскања у фајл.

Ctrl P Ћаскање Штампај...

  Штампа папирну копију ћаскања.

Ћаскање Контакти

  Овај мени набраја све учеснике у ћаскању. Имате приступ истом менију контакта који добијате десним кликом на име контакта у листи контаката, тако да можете извести радње посебне по контакту, попут слања фајла, приказа корисничких података или блокирања.

Ctrl W Ћаскање Затвори

  Затвара текуће ћаскање. Ако се још нека ћаскања одвијају под другим језичцима овог прозора, прозор ће остати отворен.

Ctrl Q Ћаскање Напусти

  Затвара сва ћаскања која се одвијају у овом прозору.

### Мени Уређивање

Ctrl X Уређивање Исеци

  Исецање текста ради као у већини уређивача: изабрани текст се уклања и ставља у клипборд. Текст такође можете изабрати и превући на нови положај.

Ctrl C Уређивање Копирај

  Копирање текста ради као у већини уређивача: изабрани текст се копира у клипборд. Текст такође можете изабрати уз држање тастера Ctrl и превући га на положај где желите да се копира.

Ctrl V Уређивање Налепи

  Налепљивање ради исто као у већини уређивача: текст из клипборда налепљује се на текући положај курсора.

### Мени Формат

Формат Додај емотикон

  Овај мени садржи све емотиконе (смешкове) дате текућом шемом емотикона. Шему можете изменити у дијалогу за подешавање Копетеа.

### Мени Језичци

Језичци Постављање језичка

  Кроз овај мени одређујете да ли се језичци дају на врху или на дну приказа ћаскања.

Ctrl Shift B Језичци Откачи ћаскање

  Издваја текуће ћаскање у засебан прозор.

Језичци Премести језичак у прозор

  Овим менијем можете премештати ћаскања између прозора. Изаберите из менија прозор за ћаскање у који треба преместити језичак.

### Мени Алатке

Овај мени садржи ставке које додају учитани прикључци. За детаље погледајте поглавље о прикључцима.

### Мени Подешавање

Копете има подразумевани КДЕ мени поставки, како је описано у Основама КДЕ‑а, уз ове додатне ставке:

Подешавање Прикажи учеснике

  Овај мени одређује да ли се листа учесника види десно од приказа ћаскања.

### Мени Помоћ

Прозор ћаскања има подразумеване ставке КДЕ менија помоћи, за више детаља прочитајте одељак о овом менију у Основама КДЕ‑а.